hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy hy hy hy oc hy hy en hy en hy en hy en hy en hy hy ru en hy hy hy hy hy hy hy hy hy hy hy hy hy hy hy hy hy en hy hy
Նոյեմբերից նոր երթուղային ցանց՝ նոր ավտոբուսներով
Հարցին, թե, այդուամենայնիվ, քաղաքը կունենա՞ իր ավտոբուսային պարկը, թե՞ որևէ կազմակերպության հետ համագործակցելու է, պարոն Սարգսյանը պատասխանեց.
— 80 տոկոս հավաստիությամբ կասեմ, որ մենք հակված ենք երթուղային ցանցը Գյումրու համայնքապետարանի կողմից շահագործելուն, որովհետև այս պարագայում թե՛ շահագործումը, թե՛ պատասխանատվությունը, թե՛ պահանջները՝ կարգ ու կանոնը մեր իրավասությունների ներքո կլինեն: Շատ դեպքերում մենք երթուղին սպասարկող ՍՊԸ-ին չէինք կարող մեր պայմանները պարտադրել, քանզի կային խնդիրներ թե՛ ոչ բարեկարգ փողոցների, թե՛ շահութաբերության, թե՛ այլ առումներով: Համայնքապետարանը կունենա իր ավտոբուսային պարկը, բայց շահագործումը հանձնված կլինի համայնքապետարանին պատկանող փակ բաժնետիրական ընկերությանը: Ղանդիլյան 5/4 հասցեում գտնվող նախկին «ՕՌՍ»-ի տարածքում է տեղակայված մեր պարկը: Մեքենաներն ամեն օր՝ երեկոյան կկայանվեն պարկում, իսկ ամեն առավոտ, երթուղին սկսելուց առաջ, բժշկի, մեխանիկի ստուգումներից հետո նոր կսկսեն աշխատանքները:
— Ձեր դիտարկմամբ, արդյո՞ք 63 ավտոբուսները բավարար են քաղաքային երթուղային ցանցն ապահովելու համար:
— Ոչ: Ըստ մոնիթորինգի, երթուղային ցանցի 8 երթուղին սպասարկելու համար անհրաժեշտ է 85 ավտոբուս: Ունենք 63-ը…
— Եվրամիության վարկային ծրագրով, 450 հազար եվրո արժողությամբ 6 էլեկտրոավտոբուսներ պետք է ունենանք: Ավտոբուսներում  ներդրվելու է էլեկտրոնային քարտային համակարգը, այսինքն՝ ուղևորը վճարելու է քարտով: Այս ավտոբուսները 18-20 տեղանոց են: Վեցն էլ հարմարեցված է լինելու սահմանափակ հնարավորություններ ունեցող անձանց սպասարկելու համար: Մենք 5 երթուղում կունենանք 2-ական, 3 երթուղում՝ մեկական նման ավտոբուսներ: Միայն թե դեռ հարցական է, արդյո՞ք այս տարի կհասցնենք այդ 6-ը:
— Կստացվի 69… Իսկ մնացած բացն ինչպե՞ս եք նախատեսում լրացնել:
— Ավագանու նիստին քննարկման է դրվելու նաև թույլտվություն տան շահագործելու «Գյումրու գարեջուր» ընկերությանը պատկանող 15 ավտոբուսները, որոնք խափանվել էին, սակայն այս պահին արդեն սարքին վիճակում են և պատրաստ են շահագործման: Եթե ավագանին թույլատրի, ցանցն արդեն հագեցած կլինի: Դիսպետչերական ցանցն իրագործվելու է էլեկտրոնային, բոլոր ավտոբուսների վրա կլինեն GPS համակարգեր, այդկերպ մենք քարտեզով կարող ենք տեսնել երթուղու ողջ ընթացքը:
— Այսինքն՝ նաև հնարավոր կդառնա վարորդին արգելել արագ վարել, բջջայինը ականջին, բարձր երաժշտության ներքո…
— Նման բաներ այլևս չեն լինի: Մենք ավտոբուսային մրցույթ շահած «Մուլտիմոթորս» կազմակերպությունից պահանջել ենք առանց աուդիո համակարգի ավտոբուսներ, որպեսզի էդ մագնիտոֆոն հասկացությունը չլինի, մեր ունեցած հիմնական բողոքները քաղաքացիներից այդ բարձր ռաբիս երաժշտությունից էր: Կարծում եմ՝ իդեալական տրանսպորտ կունենանք:
— Իհարկե, իդեալական կլինի, այլևս ուղևորը կռացած չի երթևեկի:
— Չէ, այդ ավտոբուսները 16-տեղանոց են, բարձրությունը 2,1 մետր, սրահում նստարանների միջակայքում մեկ հոգի կանգնելու է, այլևս իրար վրա լցնելու տեղ չի լինելու:
— Ժամանակային չափը կերկարացվի՞:
— Տեսեք, կարծում եմ, որ երեկոյան 21:00-ից ավելի ուշ դժվար թե, բայց երթուղային ցանցի աշխատանքն այնպես ենք կազմակերպել, որ մինչև 18:00-ն, ասենք, 10 մեքենան 4 րոպեն մեկ պիտի աշխատեն, իսկ 18:00-ից հետո, 4 ավտոբուսը կմնան գծի մեջ և պիտի մինչև 21:00 աշխատեն, թեկուզ ուղևոր չլինի: Սպասման ինտերվալը կմեծանա, բայց բնակիչը կսովորի, որ գոնե մինչև ժամը 9-10 ավտոբուս կլինի: Հաշվարկել ենք, որ թեկուզ համայնքապետարանի ՓԲԸ-ն շահույթ չունենա, բայց բնակչին մինչև ժամը 21:00-22.00-ն պիտի սպասարկենք:
— Իսկ այս ավտոբուսները նույնպես որտեղ ուղևորն ուզի՝ պիտի կանգ առնեն:
— Այս հարցը ՀՀ տրանսպորտային օրենքով սահմանված է. երթուղային տաքսին իրավունք չունի ուղևոր վերցնի՝ որտեղից ասես, այլ բացառապես կանգառից: Սակայն իջնելուց, որտեղ ուղևորն ասի, պարտավոր է կայանելու, իհարկե ոչ չթույլատրվող վայրերում:
— Նաև 100-դրամանոց, այսպես ասած, «քիլլերի» հարցը կլուծվի…
— Դե, իհարկե, արդեն չի լինի, որովհետև օրենքն արգելում է կանգնել ու ճանապարհի տարբեր հատվածներից ուղևոր վերցնել…
«Տիկնիկայինը կարողանում է ներթափանցել երեխայի ներաշխարհ»
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
ՀՀ, Գյումրի, Իսահակյան փ., 76
(+374 312) 6 72 56
«Տիկնիկայինը կարողանում է ներթափանցել երեխայի ներաշխարհ»
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
Մեջբերումներ անելիս ակտիվ հղումը shrjapat.am- ին պարտադիր է: Կայքում արտահայտված կարծիքները պարտադիր չէ, որ համընկնեն կայքի խմբագրության տեսակետի հետ:
Գովզդների բովանդակության համար կայքը պատասխանատվություն չի կրում: